چیلا ہندی زبان کا لفظ ہے جو سراٸیکی میں بھی بکثرت استعمال ہوتا ہے چیلا کا مطلب ہے شاگرد اورچیلا کی جمع ہے چیلے یعنی کافی سارے شاگرد اور چیلے کا الٹ لفظ ہے گرو یعنی استاد ، پیر شریعت محمدی کی تعلیم دینے والے کو پیر کہتے ہیں حالانکہ پیر کے لفظی معنی عمر رسیدہ بزرگ کے ہیں اور واہن کا مطلب ہے مسکن یا رہنے کی جگہ تو چیلے واہن کامطلب ہوا شاگردوں کامسکن یا وہ جگہ/بستی جہاں بہت سارے شاگرد رہتے ہیں۔۔قیام پاکستان سے پہلٕے یہاں مسلم اور ہندو بکثرت آباد تھے اور گاؤں چیلے واہن قدیم زمانے سے ہی ارد گرد کی باقی آبادیوں سے کافی زیادہ ترقی پزیر تھا ہر لحاظ سے ، نیز یہ ہندو اور مسلمانوں دونوں کی تعلیم و تربیت کا مرکز تھا ہندو گرو جہاں اپنے چیلوں کو شکشہ ( تعلیم و تربیت ) دیتے تھے ا س جگہ کا نام تھا " گیان تھلہ " گیان کامطب ہے علم ومعرفت یہ گیان تھلہ آج کل کے ملانہ ہاؤس یا مدرسی اشرفیہ اشاعت القران نزد جنازہ گاہ کے قریب واقع تھا اور اس کے پاس ہندوؤں کی ماڑیاں/کوٹھیاں تھیں اورقبرستان پیر محمود کے قریب ہندوؤں کا شمشان گھاٹ تھا جہانپر وہ اپنی ارتھیاں یا مردے جلاتے تھے اس مقصد کے لیے جہاں پر ہندو کافی ساری لکڑیاں یا درختوں کے تنے منڈھ یا مسمان جہانپر رکھتے تھے وہ جگہ آج بھی مسماناں والا کے نام سے جانی جاتی ہے۔اور ماڑیاں والا کھوہ جنازہ گاہ کے قریب بستی فاروق آباد کیجانب تھا جسے پرانے لوکل لوگ خوب جانتے ہیں۔مسلم پیر جس جگہ اپنے چیلوں /شاگردوں کو تعلیم دیتے تھے وہ جگہ ہماری خانقاہ مبارک ہے۔شنید ہے کہ خانقاہ مبارک میں مسلم انسانی بچوں کے ساتھ جنات کے بچے بھی انسانی بچونکے روپ میں علم حاصل کرتے تھے ۔
Entity: پاکستان — Type: /location, /location/country, /organization/sports_team, /person, /organization